text: [{"text_idx": "#000000", "text": "Jar\u00f0feingi hevur fingi\u00f0 ja\u0301tta\u00f0 735.000 kr. i\u0301 stu\u00f0li fra\u0301 Granskingarra\u0301\u00f0num til at gera grundvatns\u00adgoymslu\u00ad\u00adkanningar komandi a\u0301ri\u00f0."}, {"text_idx": "#000001", "text": "Vatn \u2013 li\u0301vsins grundarsteinur \u2013 er millum heimsins mest vir\u00f0ismiklu tilfeingi. Umframt at vera bru\u0301kt sum drekkivatn er vatn ein sto\u0301rsp\u00e6lari i\u0301 heimsh\u00f8pi i\u0301 vinnum sum eitt nu\u0301 landbu\u0301na\u00f0i. Her i\u0301 F\u00f8royum er feskvatn sera umra\u0301\u00f0andi i\u0301 t.d. fiski- og alivinnuni. Harafturat kann vatn eisini bru\u0301kast sum orkukelda a\u0301 ymsar h\u00e6ttir."}, {"text_idx": "#000002", "text": "Grundvatn er ein av st\u00f8rstu sp\u00e6larunum i\u0301 fesktvatnsringra\u0301sini, men ho\u0301ast vaksandi vitan um hetta tilfeingi\u00f0, ver\u00f0ur ta\u00f0 einans bru\u0301kt i\u0301 sera avmarka\u00f0ari n\u00f8gd i\u0301 F\u00f8royum i\u0301 dag. Tali\u00f0 av jar\u00f0hitaboringum hevur seinastu a\u0301rini veri\u00f0 vaksandi \u2013 og vi\u00f0 ti\u0301 vitanin um grundvatnsgoymslur."}, {"text_idx": "#000003", "text": "Endama\u0301li\u00f0 vi\u00f0 hesi verk\u00e6tlan er at fa\u0301a eina betri heildarmynd av grundvatninum, solei\u00f0is at menningarm\u00f8guleikar av hesum li\u0301ti\u00f0 kanna\u00f0a m\u00f8guleika kunnu kannast og bru\u0301kast a\u0301 besta og bur\u00f0ardyggasta ha\u0301tt. Endama\u0301li\u00f0 er, umframt at fa\u0301a eina betri heildarmynd av grundvatnsgoymslunum, eisini at byggja ein alment atkomuligan online GIS-pall, i\u00f0 skal vera grundarlagi\u00f0 fyri framti\u0301\u00f0ar kanningum, b\u00e6\u00f0i ta\u0301 ta\u00f0 kemur til at tryggja reint drekkivatn til borgarar og vinnu a\u0301ri\u00f0 runt, men eisini ta\u0301 ta\u00f0 kemur til at troyta teir orkum\u00f8guleikar, sum i\u0301 dag enn eru o\u0301troyttir."}, {"text_idx": "#000004", "text": "Hetta ver\u00f0ur gj\u00f8rt vi\u00f0 at byrja eina st\u00f8rri kortlegging av f\u00f8roysku grundvatnsgoymslunum. \u00c6tlanin er i\u0301 hesum umfari at taka millum 40 og 60 pr\u00f8var av grundvatni kring oyggjarnar, by\u0301ttir b\u00e6\u00f0i geografiskt og stratigrafiskt, umframt at pr\u00f8var ver\u00f0a tiknir fra\u0301 ymiskum grundvatngoymslum so sum jar\u00f0hitaholum, tunlum og keldum."}, {"text_idx": "#000005", "text": "Harumframt er \u00e6tlanin eisini at velja eitt \u2013 m\u00f8guliga tvey \u2013 \u00f8ki til n\u00e6rri kanningar i\u0301 sambandi vi\u00f0, hvussu no\u0301gv eitt \u00f8ki kann framlei\u00f0a: eru nakar vandi fyri, at yvirflatuvatni\u00f0 ver\u00f0ur a\u0301virka\u00f0, da\u0301lking, saltvatnsa\u0301rin, ella kann umhv\u00f8rvi\u00f0 m\u00f8guliga a\u0301virkast a\u0301 annan ha\u0301tt."}]